proxectonos/corpus_dominio_legal_administrativo_tmp huggingface dataset:
DECRETO 27/2021, do 4 de febreiro, polo que se aproba o cambio de titularidade a prol do Concello de Ribeira de Piquín dun treito da estrada provincial LU-P-5403.
Consellería de Infraestruturas e Mobilidade — III. Outras disposicións — 16/02/2021

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos, elementos funcionais e/ou espazos da zona de dominio público adxacente.
O Concello de Ribeira de Piquín por Decreto da Alcaldía, o día 16.9.2020, solicita á Deputación Provincial de Lugo a cesión de titularidade dun treito da estrada provincial LU-P-5403, que ten o seu comezo na estrada provincial LU-P-5401 e remata no núcleo de Piquín. Conta con 1.021 metros de lonxitude e presenta un estado xeral bo, así como firme asfaltado na súa totalidade, non contando con beirarrúas e si con beiravía.
O Pleno da Corporación Provincial, o día 29.9.2020 en sesión ordinaria, aprobou o cambio de titularidade que se define no artigo 1.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día catro de febreiro de dous mil vinte e un,
Artigo 1
Aprobar o cambio de titularidade a prol do Concello de Ribeira de Piquín de:
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Ribeira de Piquín deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Corresponde ao Concello de Ribeira de Piquín, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que poida corresponderlle como nova Administración titular das estradas.
Disposición derradeira
Este decreto producirá efectos desde o día seguinte á súa publicación no
Diario Oficial de Galicia
.
Santiago de Compostela, catro de febreiro de dous mil vinte e un
DECRETO 24/2021, do 11 de febreiro, polo que se dispón que cese María Luisa Piñeiro Arcos como delegada territorial da Xunta de Galicia en Pontevedra.
Vicepresidencia primeira e Consellería de Presidencia, Xustiza e Turismo — II. Autoridades e persoal — 12/02/2021

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e unha vez presentada o pasado 5 de febreiro a renuncia expresa da titular do posto de delegada territorial de Xunta de Galicia en Pontevedra, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia na súa reunión do día once de febreiro de dous mil vinte e un,
Que cese, por petición propia, María Luisa Piñeiro Arcos, como delegada territorial da Xunta de Galicia en Pontevedra, agradecéndolle os servizos prestados.
O cesamento terá efectos do día 5 de febreiro de 2021.
Santiago de Compostela, once de febreiro de dous mil vinte e un
DECRETO 25/2021, do 11 de febreiro, polo que se nomea delegado territorial da Xunta de Galicia en Pontevedra a Luis López Diéguez.
Vicepresidencia primeira e Consellería de Presidencia, Xustiza e Turismo — II. Autoridades e persoal — 12/02/2021

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo e logo de deliberación do Consello da Xunta de Galicia na súa reunión do día once de febreiro de dous mil vinte e un,
NOMEO delegado territorial da Xunta de Galicia en Pontevedra a Luis López Diéguez.
Santiago de Compostela, once de febreiro de dous mil vinte e un
RESOLUCIÓN do 9 de febreiro de 2021 pola que se dá publicidade das axudas concedidas ao abeiro da Resolución do 6 de outubro de 2020 pola que se establecen as bases reguladoras para a concesión, en réxime de concorrencia competitiva, de subvencións a empresas titulares de orquestras e se procede á súa convocatoria para os anos 2020 e 2021.
Axencia Turismo de Galicia — III. Outras disposicións — 18/02/2021

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións outorgadas ao abeiro da Resolución do 6 de outubro de 2020 pola que se establecen as bases reguladoras para a concesión, en réxime de concorrencia competitiva, de subvencións a empresas titulares de orquestras e se procede á súa convocatoria para os anos 2020 e 2021, que figuran no anexo desta resolución.
As subvencións relativas ao obxecto desta resolución imputaranse á aplicación orzamentaria 11.A2.761A.770.0, proxecto 2018 00002, cun crédito de 1.200.000 € para a anualidade 2020 e de 800.000 € para o ano 2021.
Santiago de Compostela, 9 de febreiro de 2021
EXTRACTO da Orde do 17 de febreiro de 2021 pola que se establecen as bases reguladoras do II Plan de rescate das persoas traballadoras autónomas e das microempresas afectadas pola crise da COVID-19, mediante o Programa II de microempresas (TR500B), e se procede á súa convocatoria para o ano 2021.
Consellería de Emprego e Igualdade — III. Outras disposicións — 18/02/2021

BDNS (Identif.): 549625.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
As persoas ou entidades beneficiarias serán as persoas traballadoras autónomas, as microempresas e, excepcionalmente, as pemes, conforme o indicado no artigo 29, sempre que teñan persoal contratado por conta allea ao seu cargo e que tivesen unha baixada de facturación de polo menos o 45 %.
Segundo.
Obxecto
Estas bases teñen por obxecto fixar os criterios e requisitos para apoiar o mantemento do emprego e a actividade económica das microempresas e das persoas traballadoras autónomas, sempre que teñan persoal contratado por conta allea ao seu cargo no ámbito da Comunidade Autónoma de Galicia, que tivesen unha baixada de facturación de polo menos o 45 %.
Excepcionalmente, poderán ser beneficiarias as empresas que teñan ata 25 persoas traballadoras e o volume de facturación non sexa superior a dous millóns de euros no ultimo ano en que se presentasen contas e acrediten un descenso de facturación superior ao 60 %. No caso das pemes pertencentes á canal de distribución Horeca, o volume de facturación elevarase ata os cinco millóns de euros.
Terceiro.
Bases reguladoras
Orde do 17 de febreiro de 2021 pola que se establecen as bases reguladoras do II Plan de rescate das persoas traballadoras autónomas e das microempresas afectadas pola crise da COVID-19, mediante o Programa II de microempresas (TR500B), e se procede á súa convocatoria para o ano 2021.
Cuarto.
Importe
Para a concesión destas axudas destínanse trinta millóns de euros (30.000.000 €).
Quinta.
Prazo de presentación de solicitudes
O prazo de presentación de solicitudes será dun mes, desde o día seguinte á data de publicación desta orde no
Diario Oficial de Galicia
, cumprindo o disposto no artigo 29 do Regulamento da Lei de subvencións de Galicia, que establece un período mínimo dun mes, ou ben ata o esgotamento do crédito. De acordo co disposto no artigo 31.4 da Lei 9/2007, do 13 de xuño, de subvencións de Galicia, mediante resolución da persoa titular da Dirección Xeral de Emprego, Traballo Autónomo e Economía Social publicarase no
Diario Oficial de Galicia
o esgotamento das partidas orzamentarias asignadas.
Santiago de Compostela, 17 de febreiro de 2021
RESOLUCIÓN do 11 de febreiro de 2021 pola que se dá publicidade dunha encomenda de xestión, para o ano 2021, pola que se lle encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para a análise, xestión, planificación e control da xestión de residuos de Galicia.
Consellería de Medio Ambiente, Territorio e Vivenda — III. Outras disposicións — 18/02/2021

1. Encomenda de xestión:
– Actividade: a encomenda comprende o servizo técnico cualificado para a análise, xestión, planificación e control da xestión de residuos de Galicia.
– Natureza e alcance da xestión encomendada: esta encomenda ten natureza intersubxetiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comeza o 1 de xaneiro de 2021, e o prazo máximo será ata o 31 de decembro de 2021 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade de cincocentos sesenta e dous mil catrocentos setenta e tres euros con tres céntimos (562.473,03 €), con cargo aos orzamentos da Comunidade Autónoma de Galicia para o ano 2021, aplicación orzamentaria 07.02.541D.640.
Santiago de Compostela, 11 de febreiro de 2021
RESOLUCIÓN do 11 de febreiro de 2021 pola que se dá publicidade dunha encomenda de xestión, para o ano 2021, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para a predición e difusión climatolóxica, o seguimento do estado químico e ecolóxico das augas, o control da calidade do aire e o cambio climático.
Consellería de Medio Ambiente, Territorio e Vivenda — III. Outras disposicións — 18/02/2021

1. Encomenda de xestión:
– Actividade: a encomenda comprende o servizo técnico cualificado para a predición e difusión climatolóxica, o seguimento do estado químico e ecolóxico das augas, o control da calidade do aire e o cambio climático.
– Natureza e alcance da xestión encomendada: esta encomenda ten natureza intersubxetiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comeza o 1 de xaneiro de 2021, e o prazo máximo é ata o 31 de decembro de 2021 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade de dous millóns setecentos sesenta mil douscentos vinte un euros con vinte catro céntimos (2.760.221,24 €) con cargo aos orzamentos da Comunidade Autónoma de Galicia para o ano 2020, aplicación orzamentaria 07.02.541D.640.
Santiago de Compostela, 11 de febreiro de 2021
RESOLUCIÓN do 11 de febreiro de 2021 pola que se dá publicidade dunha encomenda de xestión, para o ano 2021, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para o control, xestión e análise de proxectos e actividades relacionados cos procedementos de avaliación ambiental e coa autorización ambiental integrada.
Consellería de Medio Ambiente, Territorio e Vivenda — III. Outras disposicións — 18/02/2021

1. Encomenda de xestión:
– Actividade: a encomenda comprende traballos auxiliares de avaliación ambiental estratéxica, de avaliación de impacto ambiental, de tramitación da autorización ambiental integrada, así como traballos auxiliares relacionados coa calidade do solo.
– Natureza e alcance da xestión encomendada: esta encomenda ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comeza o 1 de xaneiro de 2021, e o prazo máximo é ata o 31 de decembro de 2021 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade dun millón setenta e catro mil trescentos trinta e tres euros con trinta e sete céntimos (1.074.333,37 €) con cargo aos orzamentos da Comunidade Autónoma de Galicia para o ano 2020, aplicación orzamentaria 07.02.541D.640.
Santiago de Compostela, 11 de febreiro de 2021
RESOLUCIÓN do 11 de febreiro de 2021 pola que se dá publicidade dunha encomenda de xestión, para o ano 2021, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para o asesoramento xurídico, económico e de información ambiental en materia de calidade ambiental e cambio climático.
Consellería de Medio Ambiente, Territorio e Vivenda — III. Outras disposicións — 18/02/2021

1. Encomenda de xestión:
– Actividade: a encomenda comprende o servizo técnico cualificado para o asesoramento xurídico, económico e de información ambiental en materia de calidade ambiental e cambio climático.
– Natureza e alcance da xestión encomendada: esta encomenda ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comeza o 1 de xaneiro de 2021, e o prazo máximo é ata o 31 de decembro de 2021 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade de cincocentos noventa e sete mil oitocentos sesenta e catro euros con corenta céntimos (597.864,40 €) con cargo aos orzamentos da Comunidade Autónoma de Galicia para o ano 2021, aplicación orzamentaria 07.02.541D.640.
Santiago de Compostela, 11 de febreiro de 2021
INSTRUCIÓN do 10 de febreiro de 2021, da Secretaría Xeral para o Deporte, para a remisión dos regulamentos de licenzas das federacións deportivas galegas.
Vicepresidencia primeira e Consellería de Presidencia, Xustiza e Turismo — III. Outras disposicións — 18/02/2021

Entre as funcións públicas delegadas exercidas en réxime de exclusividade polas federacións deportivas galegas atópase, consonte o establecido no artigo 56.4.c) da Lei do deporte de Galicia, a expedición das licenzas deportivas. Entre outros aspectos, as licenzas supoñen a existencia dun seguro que garante a cobertura dos riscos derivados da práctica deportiva e outorgan ao seu titular a condición de membro da correspondente federación, habilitándoo para participar nas súas actividades e competicións e acreditándoo como integrante da federación deportiva. Estes e outros aspectos relativos ás licenzas emitidas polas federacións deportivas e contidos no artigo 28 e demais concordantes da Lei 3/2012, do 2 de abril, conforman un sistema e réxime de substancial importancia sobre o cal pivota o conxunto da organización e funcionamento do sistema do deporte federado en Galicia.
O artigo 5.1.h) da Lei 3/2012, do 2 de abril, do deporte de Galicia, na redacción dada polo artigo 28.un da Lei 4/2021, do 28 de xaneiro, de medidas fiscais e administrativas, recolle entre as facultades da Administración deportiva autonómica a de «aprobar os estatutos das entidades deportivas, así como os regulamentos electorais, os regulamentos de licenzas e os regulamentos relativos ao funcionamento interno das federacións deportivas».
Atendendo á nova redacción, requírense as federacións deportivas galegas para que con data límite do 31 de xullo de 2021 remitan á Secretaría Xeral para o Deporte os seus respectivos regulamentos de licenzas deportivas para a tempada 2021/2022. Estes regulamentos serán obxecto de depósito final no Rexistro de Entidades Deportivas de Galicia en termos equivalentes aos estatutos federativos, regulamentos de réxime interno e regulamentos internos de actuación, no que lles sexa de aplicación.
Disposición derradeira. Entrada en vigor
Esta resolución será aplicable desde o día seguinte ao da súa publicación no
Diario Oficial de Galicia.
Santiago de Compostela, 10 de febreiro de 2021
ORDE do 8 de febreiro de 2021 pola que se dispón o cesamento dunha vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 17/02/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de María Luisa Piñeiro Arcos como vogal no Consello de Administración da Autoridade Portuaria de Marín e Ría de Pontevedra en representación da Comunidade Autónoma de Galicia, agradecéndolle os servizos prestados.
Santiago de Compostela, 8 de febreiro de 2021
EXTRACTO da Resolución do 17 de febreiro de 2021 pola que se acorda a ampliación de prazo para a presentación de solicitudes no procedemento regulado na Resolución do 10 de decembro de 2020 pola que se aproban e se publican as bases reguladoras da II edición dos Premios de innovación en saúde 2020 no Sistema público de saúde de Galicia e se procede á súa convocatoria (código de procedemento SA304A).
Axencia Galega para a Xestión do Coñecemento en Saúde — III. Outras disposicións — 22/02/2021

BDNS (Identif.): 539751.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Ampliación do prazo de presentación de solicitudes
Amplíase ata o 23 de marzo de 2021 o prazo de presentación de solicitudes previsto no artigo 19 da Resolución do 10 de decembro de 2020 (DOG núm. 257, do 23 de decembro).
Santiago de Compostela, 17 de febreiro de 2021
RESOLUCIÓN do 20 de xaneiro de 2021, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 7/2019, do 23 de decembro, de medidas fiscais e administrativas da Comunidade Autónoma.
Vicepresidencia primeira e Consellería de Presidencia, Xustiza e Turismo — III. Outras disposicións — 22/02/2021

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 20 de xaneiro de 2021
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
Primeiro. De conformidade coas negociacións previas celebradas polo grupo de traballo constituído en cumprimento do previsto no acordo da Comisión Bilateral de Cooperación Administración Xeral do Estado-Comunidade Autónoma de Galicia, do 22 de xullo de 2020, para o estudo e proposta de solución das discrepancias competenciais manifestadas en relación cos artigos 13.6 e 13.10 da Lei 7/2019, do 23 de decembro, de medidas fiscais e administrativas, ambas as partes considéranas liquidadas nos seguintes termos:
Ambas as partes coinciden en que tanto o artigo 40 como a disposición transitoria terceira da Lei 2/2016, do 10 de febreiro, do solo de Galicia, modificados respectivamente polos números 6 e 10 do artigo 13 da Lei 7/2019, do 23 de decembro, de medidas fiscais e administrativas, deben interpretarse dentro do necesario respecto a outra normativa sectorial que poida ser de aplicación tanto estatal como autonómica, como é o caso da normativa de costas. Coa finalidade de aclarar as dúbidas que poidan suscitarse sobre este aspecto, a Administración xeral da Comunidade Autónoma comprométese a modificar o artigo 40 e a disposición transitoria terceira da Lei 2/2016, do 10 de febreiro, do solo de Galicia, no sentido de insistir na aplicación prevalente daquela normativa sectorial que poida resultar aplicable, establecendo neste sentido:
Modificación da Lei 2/2016, do 10 febreiro, do solo de Galicia:
1. Engádese un último parágrafo ao artigo 40, co seguinte contido:
«O previsto neste artigo enténdese sen prexuízo das previsións establecidas nas normas sectoriais que resulten de aplicación».
2. Engádese un último parágrafo á disposición transitoria terceira, coa seguinte redacción:
«O previsto nesta disposición enténdese sen prexuízo das previsións establecidas nas normas sectoriais que resulten de aplicación».
Segundo. En razón do acordo alcanzado, ambas as partes coinciden en considerar resoltas as discrepancias manifestadas en relación coa Lei 7/2019, do 23 de decembro, de medidas fiscais e administrativas.
Terceiro. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserilo no
Boletín Oficial del Estado
e no
Diario Oficial de Galicia
.
EXTRACTO da Resolución do 18 de febreiro de 2021 pola que se modifica a Resolución do 26 de novembro de 2020 pola que se dá publicidade do Acordo do Consello de Dirección que aproba as bases reguladoras das axudas para a instalación, reforma e adaptación das terrazas dos establecementos de hostalaría e restauración e a adquisición de elementos de envasado e empaquetado para o servizo de consumo no domicilio, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva para o ano 2021 (código de procedemento IG524E).
Instituto Galego de Promoción Económica — III. Outras disposicións — 22/02/2021

BDNS (Identif.): 536335.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Modificación do título das bases reguladoras
Resolución do 26 de novembro de 2020 pola que se dá publicidade ao acordo do Consello de Dirección que aproba as bases reguladoras das axudas para a instalación, reforma e adaptación das terrazas dos establecementos de hostalaría e restauración e a adquisición de elementos de envasado e empaquetado para o servizo de consumo no domicilio, financiadas polo Fondo Europeo de Desenvolvemento Rexional, no marco do programa operativo Feder Galicia 2014-2020, como parte da resposta da UE á pandemia de COVID-19 e se procede á súa convocatoria en réxime de concorrencia non competitiva para o ano 2021 (código de procedemento IG524E).
Segundo. Modificación do crédito orzamentario
O crédito dispoñible para concesións nesta convocatoria aboarase con cargo á aplicación orzamentaria 06.A1-741A-7700 por un importe de 6.400.000 € con cargo ao ano 2021 e con cargo á partida orzamentaria 06.A1-741A-4702 por un importe de 600.000 € para o ano 2021.
Santiago de Compostela, 18 de febreiro de 2021
CORRECCIÓN DE ERROS. Resolución do 11 de febreiro de 2021 pola que se convoca o webinario Os fondos para a recuperación, transformación e resiliencia: análise desde o punto de vista da contratación pública e outras fórmulas non contractuais.
Escola Galega de Administración Pública — III. Outras disposicións — 23/02/2021

Advertido o erro no Sumario da citada orde, publicada no
Diario Oficial de Galicia
número 35, do 22 de febreiro de 2021, na páxina 11073, cómpre efectuar a seguinte corrección.
No Sumario (páxina 11073), onde di: «Os fondos para a recuperación, transformación e resiliencia da análise desde o punto de vista da contratación pública e outras fórmulas non contractuais.», debe ter a seguinte redacción: «Os fondos para a recuperación, transformación e resiliencia: análise desde o punto de vista da contratación pública e outras fórmulas non contractuais.».
RESOLUCIÓN do 9 de febreiro de 2021, da Xerencia da Área Sanitaria da Coruña e Cee, pola que se anuncia a incorporación ao Consello Asesor de Pacientes da Área Sanitaria da Coruña e Cee da Asociación Galega de Transplantes Airiños e da Asociación de Nenas, Nenos e Xente Nova con Diabetes de Galicia (Anedia).
Servizo Galego de Saúde — III. Outras disposicións — 17/02/2021

De conformidade co disposto na disposición adicional primeira da Orde do 16 de outubro de 2018, pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria da Coruña e Cee das seguintes asociacións:
A Coruña, 9 de febreiro de 2021
RESOLUCIÓN do 4 de febreiro de 2021 pola que se dá publicidade da Resolución do 22 de xaneiro de 2021 pola que se encomenda ao Servizo Galego de Saúde a xestión das actuacións para a compra de material sanitario para facer fronte á pandemia da COVID-19.
Consellería de Política Social — III. Outras disposicións — 19/02/2021

Mediante a Resolución de data 22 de xaneiro de 2021 encoméndase ao Servizo Galego de Saúde a xestión das actuacións para a compra de material sanitario para facer fronte á pandemia da COVID-19.
Coa finalidade dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, procédese a publicar no
Diario Oficial de Galicia
o contido mínimo da dita resolución:
– Actividade: servizo consistente na realización de todos aqueles actos e negocios xurídicos propios da preparación, selección de contratista, adxudicación e compra para a subministración de material sanitario.
– Natureza e alcance da xestión encomendada: esta encomenda ten natureza intersubxectiva. Consonte o previsto polos artigos 47 e 68 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público o Servizo Galego de Saúde ten a consideración de medio propio e servizo técnico da Consellería de Política Social.
– Prazo de vixencia: o período de execución comeza o 23 de xaneiro de 2021 e rematará o 31 de outubro de 2021.
– Finalización anticipada: esta encomenda non prevé a finalización anticipada.
Santiago de Compostela, 4 de febreiro de 2021
RESOLUCIÓN do 4 de febreiro de 2021 pola que se dá publicidade da Resolución do 24 de agosto de 2020 pola que se encarga a Tecnologías y Servicios Agrarios, S.A., S.M.E., M.P. (Tragsatec) o servizo de apoio técnico a esta consellería.
Consellería de Política Social — III. Outras disposicións — 19/02/2021

Mediante Resolución do 24 de agosto de 2020 encoméndase a Tecnologías y Servicios Agrarios, S.A. S.M.E., M.P. (Tragsatec) a execución dun servizo de apoio técnico á Consellería de Política Social na xestión de diversas axudas convocadas por esta.
Coa finalidade dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, procédese a publicar no
Boletín Oficial del Estado
o contido mínimo da dita resolución:
– Actividade: servizo consistente na realización de tarefas de apoio e soporte respecto das convocatorias de axudas promovidas polas diversas direccións xerais destinadas á realización de programas de interese xeral para fins de carácter social a entidades de iniciativa social e convocatorias destinadas a corporacións locais.
– Natureza e alcance da xestión encomendada: esta encomenda ten natureza intersubxectiva. Consonte o previsto polos artigos 9 e 47 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, e segundo a disposición adicional vixésimo cuarta desta lei Tecnologías y Servicios Agrarios, S.A. S.M.E., M.P. (Tragsatec) ten a consideración de medio propio e servizo técnico da Consellería de Política Social.
– Prazo de vixencia: o período de execución rematará o 31 de agosto de 2021.
– Finalización anticipada: esta encomenda poderá resolverse anticipadamente por razóns de eficacia.
Santiago de Compostela, 4 de febreiro de 2021
RESOLUCIÓN do 8 de febreiro de 2021, da Dirección Xeral de Emprego, Traballo Autónomo e Economía Social, pola que se dá publicidade das subvencións concedidas ao abeiro da Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2020 (códigos de procedemento TR802G e TR802J) (Diario Oficial de Galicia número 6, do 10 de xaneiro de 2020).
Consellería de Emprego e Igualdade — III. Outras disposicións — 19/02/2021

En cumprimento do disposto no artigo 11.1 da Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2020 (DOG núm. 6, do 10 de xaneiro de 2020), resolvo que se proceda á publicación das subvencións concedidas que se indican no anexo, cun importe total de 3.461.341,11 euros, con cargo ás aplicacións 09.40.324C.470.0 e 09.40.324C.470.1 dos orzamentos xerais da Comunidade Autónoma de Galicia para o exercicio 2020.
Santiago de Compostela, 8 de febreiro de 2021
Programa I. Fomento do emprego en cooperativas e sociedades laborais.
Aplicación: 09.40.324C.470.0.
Programa II. Fomento do acceso á condición de persoa socia.
Aplicación: 09.40.324C.470.1.
RESOLUCIÓN do 11 de febreiro de 2021, da Dirección Xeral de Pesca, Acuicultura e Innovación Tecnolóxica, pola que se dá publicidade das axudas concedidas correspondentes á convocatoria do exercicio 2020.
Consellería do Mar — III. Outras disposicións — 19/02/2021

Axudas destinadas ás persoas armadoras de buques pesqueiros conxeladores como consecuencia da pandemia de COVID-19.
a) Norma reguladora: Orde do 11 de novembro de 2020 pola que se establecen as bases reguladoras para a concesión de axudas ás persoas armadoras de buques pesqueiros conxeladores do Censo unificado de palangre de superficie con porto base en Galicia para paliar as dificultades de comercialización ocasionadas como consecuencia da pandemia de COVID-19, e se procede á súa convocatoria para o ano 2020 (código de procedemento PE209M) (DOG núm. 232, do 17 de novembro).
b) Convocatoria: exercicio 2020.
c) Aplicación orzamentaria: 2020.15.02.723 A.7730.
d) Finalidade da axuda: concesión de axudas para o exercicio 2020, en réxime de concorrencia competitiva, ás persoas armadoras de buques pesqueiros conxeladores do Censo unificado de palangre de superficie con porto base en Galicia e con autorización de primeira venda de produto pesqueiro conxelado, para axudalos a paliar as dificultades pola comercialización dos seus produtos como consecuencia da pandemia de COVID-19, así como do estado de alarma decretado polo Goberno de España mediante o Real decreto 463/2020 e as súas sucesivas prórrogas.
e) Persoas ou entidades beneficiarias e importe da axuda concedida a cada unha delas, en euros:
Santiago de Compostela, 11 de febreiro de 2021
RESOLUCIÓN do 11 de febreiro de 2021, da Secretaría Xeral da Emigración, pola que se publican as subvencións concedidas ao abeiro da Resolución do 22 de maio de 2020 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2020 (código de procedemento PR937A).
Vicepresidencia primeira e Consellería de Presidencia, Xustiza e Turismo — III. Outras disposicións — 19/02/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 22 da Resolución do 22 de maio de 2020, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2020 (código de procedemento PR937A), procédese á publicación das subvencións concedidas de contía igual ou superior a 3.000 euros.
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, que se establezan como traballadoras autónomas ou por conta propia ou como socias traballadoras de sociedades mercantís, de sociedades laborais ou cooperativas de traballo asociado.
Norma reguladora: Resolución do 22 de maio de 2020, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2020 (Diario Oficial de Galicia núm. 108, do 4 de xuño).
Aplicación orzamentaria: 04.30.312C.470.0 dos orzamentos xerais da Comunidade Autónoma galega para o ano 2020.
Crédito orzamentario: 750.000,00 euros.
Persoas beneficiarias da subvención de contía igual ou superior a 3.000 euros e importe da axuda concedida:
Santiago de Compostela, 11 de febreiro de 2021
RESOLUCIÓN do 8 de febreiro de 2021, da Dirección Xeral de Emprego, Traballo Autónomo e Economía Social, pola que se dá publicidade das subvencións concedidas ao abeiro da Orde do 30 de decembro de 2019 pola que se establecen as bases reguladoras de axudas para a realización dun programa de posta a punto para o emprego, dirixido a persoas en situación ou risco de exclusión social perceptoras da renda de inclusión social de Galicia (Risga), e se procede á súa convocatoria plurianual 2020 a 2022 (código de procedemento TR351H) (Diario Oficial de Galicia número 16, do 24 de xaneiro de 2020).
Consellería de Emprego e Igualdade — III. Outras disposicións — 19/02/2021

En cumprimento do disposto no artigo 14.1 da Orde do 30 de decembro de 2019 pola que se establecen as bases reguladoras de axudas para a realización dun programa de posta a punto para o emprego, dirixido a persoas en situación ou risco de exclusión social perceptoras da renda de inclusión social de Galicia (Risga), e se procede á súa convocatoria plurianual 2020 a 2022 (código de procedemento TR351H) (DOG número 16, do 24 de xaneiro de 2020), resolvo que se proceda á publicación das subvencións concedidas que se indican no anexo, cun importe total de 2.280.000,00 euros, con cargo á aplicación 09.40.324C.481.7 dos orzamentos xerais da Comunidade Autónoma de Galicia para o exercicio 2020.
Santiago de Compostela, 8 de febreiro de 2021
EXTRACTO da Orde do 31 de decembro de 2020 pola que se establecen as bases reguladoras e a convocatoria de axudas para o reequilibrio financeiro dos centros especiais de emprego de iniciativa social (CEEIS) e empresas de inserción laboral (EIL) especialmente afectados pola crise do COVID-19 (código de procedemento TR341Y).
Consellería de Emprego e Igualdade — III. Outras disposicións — 17/02/2021

BDNS (Identif.): 548641.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
Os centros especiais de emprego de iniciativa social (CEEIS) e as empresas de inserción laboral (EIL) especialmente afectados pola crise do COVID-19.
Segundo.
Obxecto e finalidade
Garantir a viabilidade e estabilidade dos centros especiais de emprego de iniciativa social (CEEIS) e empresas de inserción laboral (EIL) especialmente afectados pola crise do COVID-19 e consolidar os postos de traballo ocupados por persoas con discapacidade e/ou en risco de exclusión social.
Terceiro.
Bases reguladoras
Orde do 31 de decembro de 2020 pola que se establecen as bases reguladoras e a convocatoria de axudas para o reequilibrio financeiro dos centros especiais de emprego de iniciativa social (CEEIS) e empresas de inserción laboral (EIL) especialmente afectados pola crise do COVID-19 (código de procedemento TR341Y) (http://ceei.xunta.gal/).
Cuarto.
Contía
O orzamento total ascende a un millón de euros (1.000.000,00 de €). A distribución inicial dos créditos será a seguinte: 800.000 € na aplicación 11.04.324C.470.8 e 200.000 € na aplicación 11.04.324C.481.8.
Quinto.
Prazo de presentación de solicitudes
O prazo de presentación das solicitudes é dun mes, que comezará a contar a partir do día seguinte ao da publicación desta convocatoria. Entenderase como último día do prazo o correspondente ao mesmo ordinal do día da publicación. Se o último día de prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo remata o derradeiro día do mes.
Sexto.
Outros datos
O procedemento de concesión da axuda prevista nesta orde ten a consideración de concorrencia competitiva.
As axudas reguladas nesta orde son compatibles co mercado interior e non constitúen axuda de Estado.
Santiago de Compostela, 31 de decembro de 2020
EXTRACTO da Resolución do 30 de decembro de 2020, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19, e se convocan para o ano 2021 (código de procedemento PR945C).
Vicepresidencia primeira e Consellería de Presidencia, Xustiza e Turismo — III. Outras disposicións — 17/02/2021

BDNS (Identif.): 548639.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarios das subvencións os clubs deportivos, as sociedades anónimas deportivas e as seccións deportivas de Galicia, inscritos, en todos os casos, no Rexistro de Entidades Deportivas de Galicia.
Segundo. Obxecto
Esta resolución ten por obxecto aprobar as bases reguladoras polas que se rexerá a convocatoria de subvencións da Secretaría Xeral para o Deporte, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19.
Terceiro. Bases reguladoras
Resolución do 30 de decembro de 2020, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19, e se convocan para o ano 2021 (código de procedemento PR945C).
Cuarto. Importe
Para conceder estas subvencións destinaranse 3.920.000 €, con cargo á aplicación orzamentaria 04.40.441A.481.0, dos orzamentos xerais da Comunidade Autónoma de Galicia para o ano 2021.
Quinto. Prazo para presentar as solicitudes
O prazo para presentar as solicitudes será dun mes, contado desde o día seguinte ao da publicación desta resolución.
Santiago de Compostela, 30 de decembro de 2020
CORRECCIÓN DE ERROS. Orde do 23 de decembro de 2020 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2021 (código de procedemento TR331A).
Consellería de Emprego e Igualdade — III. Outras disposicións — 17/02/2021

Advertido un erro na devandita orde, publicada no
Diario Oficial de Galicia
número 27, do 10 de febreiro de 2021, cómpre efectuar a seguinte corrección:
Na paxina 8342, onde di:
«Artigo 2.
Entidades beneficiarias. Requisitos
1. Poderán ser beneficiarias das subvencións previstas na presente orde:
a) As entidades locais, coa excepción das entidades de ámbito territorial provincial, ou entidades públicas dependentes ou vinculadas a unha das anteriores, cuxa titularidade corresponda integramente a ela, sempre que por si soas ou asociadas entre concellos limítrofes teñan unha media de paro rexistrado no ano 2021 superior a 350 persoas, ou formen parte dunha agrupación que comprenda, cando menos, tres concellos limítrofes galegos (ou a dous no caso de que un deles proceda da fusión de concellos).».
Debe dicir:
«Artigo 2.
Entidades beneficiarias. Requisitos
1. Poderán ser beneficiarias das subvencións previstas na presente orde:
a) As entidades locais, coa excepción das entidades de ámbito territorial provincial, ou entidades públicas dependentes ou vinculadas a unha das anteriores, cuxa titularidade corresponda integramente a ela, sempre que por si soas ou asociadas entre concellos limítrofes teñan unha media de paro rexistrado no ano 2020 superior a 350 persoas, ou formen parte dunha agrupación que comprenda, cando menos, tres concellos limítrofes galegos (ou dous no caso de que un deles proceda da fusión de concellos).».
EXTRACTO da Resolución do 3 de febreiro de 2021, da Secretaría Xeral da Emigración, pola que se aproban as bases reguladoras para a concesión das axudas extraordinarias e as de reforzo COVID-19 a persoas emigrantes galegas retornadas e se procede á súa convocatoria para o ano 2021 (código de procedemento PR905A).
Vicepresidencia primeira e Consellería de Presidencia, Xustiza e Turismo — III. Outras disposicións — 17/02/2021

BDNS (Identif.): 548652.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas axudas as seguintes persoas que, residindo fóra de España con nacionalidade española, establezan a súa residencia na Comunidade Autónoma galega:
a) As persoas galegas e nacidas en Galicia.
b) Os cónxuxes ou persoas con unión análoga á conxugal das persoas galegas e nacidas en Galicia.
c) Os descendentes por consanguinidade das persoas galegas e nacidas en Galicia.
Todas as persoas beneficiarias deberán acreditar estar en posesión da nacionalidade española antes do retorno e ter a súa residencia actual en Galicia.
Segundo.
Obxecto
Esta resolución ten por obxecto aprobar as bases que regularán o procedemento de concesión, en réxime de concorrencia non competitiva, de dúas liñas de axudas non periódicas, dirixidas a persoas emigrantes galegas retornadas á Comunidade Autónoma de Galicia que carezan dos recursos suficientes:
– Liña 1 «Axudas extraordinarias»: teñen por finalidade axudar a facer fronte aos gastos extraordinarios da unidade familiar derivados do retorno.
– Liña 2 «Axudas reforzo COVID-19»: teñen por finalidade apoiar a unidade familiar polas dificultades de inserción sociolaboral no contexto actual de pandemia.
Terceiro.
Bases reguladoras
Resolución do 3 de febreiro de 2021, da Secretaría Xeral da Emigración, pola que se aproban as bases reguladoras para a concesión das axudas extraordinarias e as de reforzo COVID-19 a persoas emigrantes galegas retornadas e se procede á súa convocatoria para o ano 2021 (código de procedemento PR905A).
Cuarto.
Importe
Para a concesión destas dúas liñas de axudas destinarase un crédito de dous millóns douscentos mil euros (2.200.000 €) con cargo á aplicación orzamentaria 04.30.312C.480.2 dos orzamentos xerais da Comunidade Autónoma de Galicia para o ano 2021. En todo caso, destinarase un importe de 500.000 € do crédito total á liña de Axudas reforzo COVID-19.
Quinto.
Prazo de presentación de solicitudes
O prazo para presentar as solicitudes será desde o día seguinte ao da publicación desta resolución no
Diario Oficial de Galicia
ata o 30 de setembro de 2021 incluído.
Santiago de Compostela, 3 de febreiro de 2021